ที่ นร 1008.1/ว 20                                                       

สํานักงาน ก.พ.

ถนนติวานนท์ จังหวัดนนทบุรี 11000

27 ธันวาคม 2555

 

เรื่อง     การกําหนดอัตราเงินเดือนสําหรับคุณวุฒิที่ ก.พ. รับรอง

เรียน    (เวียนกระทรวง กรม จังหวัด)

อ้างถึง   1. หนังสือสํานักงาน ก.พ. ด่วนที่สุด ที่ นร 1008.1/ว 3 ลงวันที่ 21 มีนาคม 2555

             2. หนังสือสํานักงาน ก.พ. ด่วนที่สุด ที่ นร 1008.1/ว 19 ลงวันที่ 26 ธันวาคม 2555

สิ่งที่ส่งมาด้วย    1. อัตราเงินเดือนสําหรับคุณวุฒิที่ ก.พ. รับรองเพื่อการบรรจุและแต่งตั้งเป็นข้าราชการพลเรือนสามัญ (เอกสารแนบท้าย 1 (ก) - (ค))

                          2. ช่วงเงินเดือนและจํานวนเงินที่ได้ปรับตามคุณวุฒิของผู้ได้รับปริญญา ประกาศนียบัตรวิชาชีพ หรือคุณวุฒิอย่างอื่น จากสถานศึกษาที่ ก.พ. รับรอง (เอกสารแนบท้าย 3 (ก) - (ค))

                          3. อัตราเงินเดือนสําหรับคุณวุฒิที่ ก.พ. รับรองเพื่อการบรรจุและแต่งตั้งเป็นข้าราชการพลเรือนสามัญ (เอกสารแนบท้าย 1 (ง) - (ฉ))

                          4. ช่วงเงินเดือนและจํานวนเงินที่ได้ปรับตามคุณวุฒิของผู้ได้รับปริญญา ประกาศนียบัตรวิชาชีพหรือคุณวุฒิอย่างอื่นจากสถานศึกษาที่ ก.พ. รับรอง (เอกสารแนบท้าย 3 (ง) - (ฉ))


อื่นๆ -           ตามหนังสือที่อ้างถึง 1 - 2 ก.พ. ได้กําหนดหลักเกณฑ์และวิธีการกําหนดอัตราเงินเดือนสําหรับคุณวุฒิที่ ก.พ. รับรอง เพื่อการบรรจุและแต่งตั้งเป็นข้าราชการพลเรือนสามัญ โดยปรับอัตราเงินเดือนให้สูงขึ้น และกําหนดอัตราเงินเดือนสําหรับผู้ได้รับการบรรจุและแต่งตั้งเป็นข้าราชการพลเรือนสามัญก่อนวันที่ 1 มกราคม 2555 และแจ้งให้ส่วนราชการทราบและถือปฏิบัติ ความแจ้งแล้ว นั้น

          เนื่องจากคณะรัฐมนตรีในการประชุมเมื่อวันที่ 10 เมษายน 2555 มีมติอนุมัติให้จ่ายงบประมาณสําหรับการปรับเงินเดือนแรกบรรจุตามคุณวุฒิการศึกษาและการปรับเงินเดือนชดเชยให้ข้าราชการและเจ้าหน้าที่ของรัฐตั้งแต่วันที่ 1 มกราคม 2556 และวันที่ 1 มกราคม 2557 ก.พ. จึงปรับปรุงอัตราเงินเดือนสําหรับคุณวุฒิที่ ก.พ. รับรอง และอัตราเงินเดือนที่ผู้ได้รับการบรรจุและแต่งตั้งเป็นข้าราชการพลเรือนสามัญได้รับเพิ่มขึ้นตามคุณวุฒิของหนังสือที่อ้างถึง 1 โดยให้ใช้อัตราเงินเดือนสําหรับคุณวุฒิที่ ก.พ. รับรอง และอัตราเงินเดือนที่ผู้ได้รับการบรรจุและแต่งตั้งเป็นข้าราชการพลเรือนสามัญได้รับเพิ่มขึ้นตามคุณวุฒิตามสิ่งที่ส่งมาด้วยของหนังสือฉบับนี้แทน ดังรายละเอียดต่อไปนี้

          1. การบรรจุและแต่งตั้งบุคคลเข้ารับราชการตั้งแต่วันที่ 1 มกราคม 2556 จนถึงวันที่ 13 ธันวาคม 2556 ให้ได้รับเงินเดือนตามคุณวุฒิตามช่วงเงินเดือนในช่องอัตราเงินเดือนใหม่ (2) ในสิ่งที่ส่งมาด้วย 1 ของหนังสือนี้ (เอกสารแนบท้าย 1 (ก) - (ค)) เช่น ลําดับที่ 13 คุณวุฒิปริญญาโททั่วไป กําหนดช่วงเงินเดือนตั้งแต่ 16,400 - 18,040 บาท

          2. การบรรจุและแต่งตั้งบุคคลเข้ารับราชการตั้งแต่วันที่ 1 มกราคม 2557 เป็นต้นไป ให้ได้รับเงินเดือนตามคุณวุฒิตามช่วงเงินเดือนในช่องอัตราเงินเดือนใหม่ (2) ในสิ่งที่ส่งมาด้วย 3 ของหนังสือนี้ (เอกสารแนบท้าย 1 (ง) - (ฉ)) เช่น ลําดับที่ 13 คุณวุฒิปริญญาโททั่วไป กําหนดช่วงเงินเดือนตั้งแต่ 17,500 - 19,250 บาท

          3. การให้ข้าราชการพลเรือนสามัญได้รับเงินเดือนเพิ่มขึ้นตามคุณวุฒิที่บรรจุเข้ารับราชการตั้งแต่วันที่ 1 มกราคม 2556 ให้นําข้อ 2 ของหลักเกณฑ์และวิธีการกําหนดอัตราเงินเดือนสําหรับคุณวุฒิที่ ก.พ. รับรอง เพื่อการบรรจุและแต่งตั้งเป็นข้าราชการพลเรือนสามัญ ในสิ่งที่ส่งมาด้วยของหนังสือที่อ้างถึง 1 และข้อ 1 และข้อ 2 ของหลักเกณฑ์และวิธีการกําหนดอัตราเงินเดือนสําหรับคุณวุฒิที่ ก.พ. รับรอง ตามหนังสือที่อ้างถึง 2 มาใช้บังคับโดยอนุโลม โดยใช้ช่วงเงินเดือนและจํานวนเงินที่ได้ปรับตามคุณวุฒิ ตามสิ่งที่ส่งมาด้วย 2 ของหนังสือนี้ (เอกสารแนบท้าย 3 (ก) - (ค))

          4. การให้ข้าราชการพลเรือนสามัญได้รับเงินเดือนเพิ่มขึ้นตามคุณวุฒิที่บรรจุเข้ารับราชการตั้งแต่วันที่ 1 มกราคม 2557 ให้นําข้อ 2 ของหลักเกณฑ์และวิธีการกําหนดอัตราเงินเดือนสําหรับคุณวุฒิที่ ก.พ. รับรอง เพื่อการบรรจุและแต่งตั้งเป็นข้าราชการพลเรือนสามัญ ในสิ่งที่ส่งมาด้วยของหนังสือที่อ้างถึง 1 และข้อ 1 และข้อ 2 ของหลักเกณฑ์และวิธีการกําหนดอัตราเงินเดือนสําหรับคุณวุฒิที่ ก.พ. รับรอง ตามหนังสือที่อ้างถึง 2 มาใช้โดยอนุโลม โดยใช้ช่วงเงินเดือนและจํานวนเงินที่ได้ปรับตามคุณวุฒิ ตามสิ่งที่ส่งมาด้วย 4 ของหนังสือนี้ (เอกสารแนบท้าย 3 (ง) - (ฉ))

          อนึ่ง งบประมาณสําหรับการเบิกจ่ายเพื่อการให้ได้รับเงินเดือนสําหรับคุณวุฒิที่ ก.พ. รับรอง และการให้ได้รับเงินเดือนเพิ่มขึ้นตามคุณวุฒิ ตั้งแต่วันที่ 1 มกราคม 2556 ให้ส่วนราชการใช้จากเงินเหลือจ่ายของส่วนราชการก่อน หากไม่พอให้ใช้จ่ายจากงบกลาง งบประมาณรายจ่ายประจําปี พ.ศ. 2556 ส่วนงบประมาณสําหรับการเบิกจ่ายเพื่อการให้ได้รับเงินเดือนสําหรับคุณวุฒิที่ ก.พ. รับรองและการให้ได้รับเงินเดือนเพิ่มขึ้นตามคุณวุฒิ ตั้งแต่วันที่ 1 มกราคม 2557 ให้แต่ละส่วนราชการตั้งงบประมาณรายจ่ายประจําปี พ.ศ. 2557 เพื่อดําเนินการในส่วนที่เกี่ยวข้องต่อไป

          จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดทราบด้วยแล้ว


ผู้มีอํานาจลงนาม - ขอแสดงความนับถือ

 

(นายนนทิกร กาญจนะจิตรา)

เลขาธิการ ก.พ.


อื่นๆ - โครงการปรับระบบค่าตอบแทนฯ

โทร. . 2547 1528, 0 2547 1526

โทรสาร 0 2547 1362